இந்தியக் குற்றவியல் சட்டத்தின் பல்வேறு பிரிவுகளை மீறுவதாக நாங்கள் முன்வைத்த முன்மொழிவுகள் இருந்த போதிலும், உணர்ச்சியைக் கிளறி விடக் கூடிய அல்லது வகுப்புவாதக் கருத்துக்கள் கொண்ட நிகழ்ச்சிகளை வெளியிடுவது என்பது சிறைத் தண்டனைக்குரிய குற்றவியல் நடவடிக்கை என்று கூறப்பட்டிருக்கும் போதிலும் அந்த ஊடக நிர்வாகிகள் அனைவரும் அவற்றைச் செய்வதற்குத் தயாராகவே இருந்தனர் என்று கோப்ராபோஸ்ட்.காம் இணையதளத்தில் தெரிவிக்கப்பட்டுள்ளது. 1951 மக்கள் பிரதிநிதித்துவச் சட்டம், இந்திய தேர்தல் ஆணையத்தால் உருவாக்கப்பட்ட 1961 தேர்தல் நடத்தை விதிகள், 1956 நிறுவனங்கள் சட்டம், 1961 வருமான வரிச் சட்டம், 1986 நுகர்வோர் பாதுகாப்புச் சட்டம், 1994 கேபிள் டிவி நெட்வொர்க் விதிகள் ஆகியவற்றுடன் இந்திய பத்திரிகை கவுன்சிலின் பத்திரிகை தொடர்பான நடத்தை குறித்த வழிகாட்டுதல்கள் ஆகிய அனைத்தையும் மீறியதாகவே பணத்தை வாங்கிக் கொண்டு செய்திகளை வெளியிடுகிறோம் என்று சொன்ன அந்த ஊடக நிறுவனங்கள், அவற்றின் முதலாளிகளின் செயல்பாடுகள் இருக்கின்றன.